A4-0383/96

Ψήφισμα σχετικά με την ενδιάμεση έκθεση της Επιτροπής των Ευρωπαϊκών Κοινοτήτων σύμφωνα με το άρθρο 8 της απόφασης (94/78/ΕΚ, ΕΥΡΑΤΟΜ) του Συμβουλίου για τη θέσπιση πολυετούς προγράμματος για την ανάπτυξη των κοινοτικών στατιστικών σχετικά με την έρευνα, την ανάπτυξη και την καινοτομία (CΟΜ(96)0042 - C4- 0247/96)

Το Ευρωπαϊκό Κοινοβούλιο,

- έχοντας υπόψη την ενδιάμεση έκθεση της Επιτροπής (CΟΜ(96)0042 - C4- 0247/96),

- έχοντας υπόψη τα ψηφίσματά του της 14ης Μαρτίου 1996, σχετικά με την ανακοίνωση της Επιτροπής με τίτλο «Βιοτεχνολογία και Λευκή Βίβλος, προετοιμασία της επόμενης φάσης (( ΕΕ C 96 της 1.4.1996, σελ. 277)) και της 6ης Ιουνίου 1996 σχετικά με την Πράσινη Βίβλο για την καινοτομία (( ΕΕ C 181 της 24.6.1996, σελ. 35)),

- έχοντας υπόψη τη γνωμοδότηση της 12ης Μαρτίου 1993, το οποίο περιέχει την έκθεση σχετικά με την πρόταση απόφασης του Συμβουλίου που δρομολογεί ένα πολυετές πρόγραμμα ευρωπαϊκών στατιστικών για την έρευνα, την ανάπτυξη και την καινοτομία (( ΕΕ C 115 της 26.4.1993, σελ. 213)),

- έχοντας υπόψη το ψήφισμα νομοθετικού περιεχομένου της 25ης Μαΐου 1993, που περιέχει την έκθεση σχετικά με την πρόταση απόφασης του Συμβουλίου για το πρόγραμμα πλαίσιο όσον αφορά τις προτεραιότητες στο πλαίσιο της στατιστικής ενημέρωσης 1993-1997 (( ΕΕ C 176 της 28.6.1993. σελ. 37)),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας (A4-0383/96),

A. λαμβάνοντας υπόψη ότι, η εφαρμογή ενός ευρωπαϊκού συστήματος στατιστικών σχετικά με την έρευνα, την τεχνολογική ανάπτυξη και την καινοτομία αποτελεί βασικό εργαλείο για τον καθορισμό και τον προσανατολισμό της κοινοτικής πολιτικής Ε& Α, την αξιολόγηση της συμπληρωματικότητας και του συντονισμού των επιστημονικών και τεχνικών δραστηριοτήτων που διεξάγονται στα κράτη μέλη, καθώς και σε διεθνείς οργανισμούς, και, τέλος, τη συμβολή στη βελτίωση του δυναμικού της ευρωπαϊκής επιστήμης,

Β. λαμβάνοντας υπόψη ότι βασική πτυχή της στατιστικής ενημέρωσης είναι η ανάλυση των απόψεων, των τάσεων και της στάσης των πολιτών όσον αφορά τις αποφάσεις ή τα μέτρα για την εκτέλεση κοινοτικών πολιτικών στον τομέα της επιστήμης[semigr ] ότι οι προσανατολισμοί που προκύπτουν από σφυγμομετρήσεις και έρευνες, και όχι μόνον από συγκεκριμένες και αντικειμενικές παραμέτρους, μπορούν να συμβάλουν στην καλύτερη προσαρμογή της επιστημονικής και τεχνολογικής πολιτικής που έχει ήδη καθοριστεί ή στον καθορισμό, μέσω των κοινοτικών προγραμμάτων πλαισίων για την έρευνα, την τεχνολογική ανάπτυξη, την επίδειξη και την εκπαίδευση, της διαχείρισης των διαρθρωτικών ταμείων, καθώς και για την προώθηση της τεχνολογικής καινοτομίας και του συντονισμού των εθνικών πολιτικών,

Γ. λαμβάνοντας υπόψη ότι οι πολίτες μπορούν να είναι επίσης χρήστες της στατιστικής υπηρεσίας όταν είναι οικονομικοί φορείς - εργαζόμενοι, διαχειριστές επιχειρήσεων ή επενδυτές - που επιθυμούν να συλλέξουν πληροφορίες για τη σημερινή κατάσταση της επιστήμης και της τεχνολογίας, καθώς και για τις κοινωνικοοικονομικές της επιπτώσεις,

Δ. λαμβάνοντας υπόψη ότι πρέπει να προωθηθεί αφενός η διάδοση και η ερμηνεία των κοινοτικών στατιστικών στο πλαίσιο της επιστήμης και της τεχνολογίας, εφαρμόζοντας εναρμονισμένους δείκτες και στοιχεία στα διάφορα κράτη μέλη και, αφετέρου, με τη μεταβίβαση και διάθεση των πληροφοριών με τον πλέον κατανοητό τρόπο, χωρίς να θίγεται η ποιότητά τους, εξασφαλίζοντας έτσι την ταχεία και εύκολη πρόσβαση των βιομηχανικών, οικονομικών, επιστημονικών και κοινωνικών φορέων, ιδίως δε των ΜΜΕ,

1. κρίνει ότι η ενδιάμεση έκθεση της Επιτροπής περιλαμβάνει επαρκή επεξηγηματικά στοιχεία για τις δράσεις που διεξάγονται αυτή τη στιγμή στο πλαίσιο του πολυετούς προγράμματος κοινοτικών στατιστικών για την έρευνα, την ανάπτυξη και την τεχνολογία[semigr ] ότι περιλαμβάνει έναν ενδιαφέροντα και αναγκαίο προβληματισμό για το μέλλον, καθώς και αξιόλογες προσπάθειες για την εναρμόνιση των εθνικών ερευνών και στατιστικών, χωρίς να της λείπει και κάποια αυτοκριτική διάθεση[semigr ]

2. επιβεβαιώνει τη θέση του που περιέχεται στην προαναφερθείσα γνωμοδότηση της 12ης Μαρτίου 1993, με την οποία:

- ζητούσε από την Επιτροπή να καθιερώσει ένα σύστημα παρακολούθησης με στόχο την αξιολόγηση της επίδρασης των κοινοτικών προγραμμάτων Ε& Τ, προκειμένου να συλλεχθούν ποιοτικοί και λεπτομερείς δείκτες όσον αφορά, π.χ., τις εμπορικές και κοινωνικές επιπτώσεις, την εξέλιξη της συμμετοχής στην αγορά, τη σφαιρική ανάλυση της σχέσης κόστους- κέρδους, την επάρκεια σε τεχνικές και εμπορικές δημοσιεύσεις κλπ., κρίνοντας ότι η προσπάθεια αυτή θα έπρεπε να συνεχισθεί στο πλαίσιο του προγράμματος πλαισίου για τις προτεραιότητες στον τομέα της στατιστικής πληροφόρησης 1993-1997[semigr ]

- συνιστούσε τη συλλογή, ανάλυση και δημοσίευση συγκρίσεων, σε διεθνές επίπεδο, σφαιρικών στοιχείων για τον αριθμό, τον τύπο και το προφίλ των ερευνητών που είναι ακόμη πανεπιστημιακοί φοιτητές[semigr ]

- έκρινε χρήσιμη την ενημέρωση σχετικά με τον αριθμό των σπουδαστών που τελειώνουν τις σπουδές τους σε κλάδους του τεχνολογικού τομέα και το επίπεδο της κατάρτισής τους, καθώς και τις δαπάνες των διαφόρων κρατών μελών για την κατάρτιση στον τομέα της έρευνας και της ανάπτυξης και τις δαπάνες που πραγματοποιούν οι επιχειρήσεις[semigr ]

- έκρινε σκόπιμη τη δημοσίευση στοιχείων σχετικά με τα μέτρα κοινοτικής Ε& Α (και τη συμβολή στη βασική έρευνα της Ε& Τ περιλαμβάνοντας, π.χ., τον δείκτη εμπορίας των προγραμμάτων που χρηματοδοτούνται από την Κοινότητα (ευρεσιτεχνίες, δημοσιεύσεις κλπ.), ιδίως δε από τα προγράμματα πλαίσιο και, ει δυνατόν, συγκριτικών αριθμών σε σχέση με τρίτες μη κοινοτικές χώρες[semigr ]

- έκρινε σκόπιμο να δημοσιεύονται τακτικά στατιστικά στοιχεία για τον αριθμό και τον τύπο των συμμετεχόντων στα ειδικά προγράμματα (π.χ., ΜME, πανεπιστήμια και ιδιωτικά ινστιτούτα έρευνας, οι οποίες θα περιέχουν, κατά το δυνατόν, έναν διαχωρισμό ανάμεσα στη βασική έρευνα και την εφαρμοσμένη έρευνα)[semigr ]

3. υποστηρίζει την πρωτοβουλία της Επιτροπής να επεξεργασθεί μία νομική βάση για τις περιοδικές έρευνες στον τομέα της επιστήμης, της τεχνικής και της καινοτομίας στην Ευρωπαϊκή Ένωση, πράγμα που θα επιτρέψει την οριστική εναρμόνιση και συγκρισιμότητα στοιχείων, διαδικασιών έρευνας και ταξινόμησης σε αυτόν τον τομέα μεταξύ των κρατών μελών, πράγμα που θα συμβάλει στη σωστή λειτουργία της εσωτερικής αγοράς και αιτιολογείται από τις ανάγκες της ανάπτυξης της κοινής πολιτικής που περιέχονται στον τίτλο ΧΙΙΙ της Συνθήκης ΕΚ[semigr ]

4. ζητεί από την Επιτροπή, στο πλαίσιο των δράσεων για την καθιέρωση ενός κοινοτικού συστήματος στατιστικής ενημέρωσης, να προσπαρθήσει να εφαρμόσει μια βάση δεδομένων και βιβλιομετρικούς δείκτες που θα αναφέρουν τις εργασίες και τα άρθρα στον τομέα της έρευνας και της τεχνολογίας, με ιδιαίτερο ευρωπαϊκό αντίκτυπο, διευρύνοντας έτσι τη δημοσίευση της ευρωπαϊκής έκθεσης για τους δείκτες της Ε& Τ που πραγματοποιήθηκε το 1994[semigr ]

5. παρατηρεί ότι είναι ανάγκη να υπάρξει σαφής αναφορά σε άλλου τύπου δείκτες που θα αντικατοπτρίζουν τις αλλαγές στην οργάνωση και άλλες δαπάνες που χαρακτηρίζονται ως άυλες επενδύσεις, οι οποίες - όλο και περισσότερο - θεωρούνται βασικοί παράγοντες για την ανταγωνιστικότητα των επιχειρήσεων και βιομηχανιών και που περιλαμβάνουν, μεταξύ άλλων, τις επενδύσεις για την τεχνολογία[semigr ]

6. επισημαίνει την ενημερωτική αξία των δεικτών της ευρωπαϊκής καινοτομίας που θα καθορίζονται βάσει των αριθμών των διπλωμάτων ευρεσιτεχνίας, του ενσωματωμένου και μη τεχνολογικού εμπορικού ισοζυγίου και της εξέλιξης των συντελεστών παραγωγής, όπως αναφέρει η Επιτροπή στην έκθεσή της[semigr ]

7. υπογραμμίζει την ανάγκη δεικτών σε γεωγραφική, τομεακή και θεσμική βάση, καθώς και άλλου τύπου δεικτών που θα μπορούσαν να συμβάλουν στην καλύτερη κατανόηση των αντίστοιχων ρυθμών εξέλιξης

8. ζητεί κατά συνέπεια από την Επιτροπή να μελετήσει μία νέα μεθοδολογία που θα είναι κατάλληλη για τη συλλογή αυτού του τύπου των δεδομένων - έργο που θα είναι οπωσδήποτε δύσκολο εάν τα στοιχεία αυτά δεν περιλαμβάνονται στα βιβλία των επιχειρήσεων - και, τελικά, να προβεί στην συλλογή των δεδομένων αυτών[semigr ]

9. καλεί την Επιτροπή, κατά την ανάλυση και την παρακολούθηση της αίτησης για στατιστική ενημέρωση που πραγματοποιεί, στο πλαίσιο της εντολής για την πραγματοποίηση «ερευνών πιλότων» που προβλέπεται από την απόφαση 94/78/ΕΚ Ευρατόμ του Συμβουλίου (( ΕΕ L 38 της 9.2.1994, σελ. 34)), να συμπεριλάβει στοιχεία σχετικά με τη στάση και την ευαισθητοποίηση των πολιτών όσον αφορά τις κοινοτικές δραστηριότητες έρευνας και τεχνολογικής ανάπτυξης[semigr ]

10. κρίνει αναγκαίο να απαλειφθούν οι υπάρχουσες διαφορές μεταξύ των κρατών μελών όσον αφορά τις μεθόδους δημουργίας στατιστικών δεδομένων με επιστημονικό και τεχνικό χαρακτήρα και να συνεχισθούν οι προσπάθειες που στοχεύουν στην εναρμόνιση και τη συμβατότητα των στοιχείων με τις χώρες μέλη του ΟΟΣΑ, της UNESCO, του ΕΟΧ, των ΚΑΚΕ, καθώς και τα κράτη μέλη της ΚΑΚ, και προτείνει, στη βάση της ώθησης που δόθηκε από τη Διάσκεψη της Βαρκελώνης που διεξήχθη το Νοέμβριο του 1995 στις νέες σχέσεις μεταξύ των δύο ακτών της Μεσογείου να καθιερωθούν επαφές για τα θέματα αυτά με τις τρίτες χώρες της ευρωμεσογειακής περιοχής, σε περίπτωση που οι δραστηριότητες αυτές δεν εντάσσονται στο πεδίο εφαρμογής των διαφόρων διμερών συμφωνιών σύνδεσης[semigr ]

11. ζητεί από την Επιτροπή να προβεί, το ταχύτερο δυνατόν, στην ανάλυση και την αξιολόγηση των αιτημάτων του Ευρωπαϊκού Κοινοβουλίου σε αυτόν τον τομέα, τόσο βραχυπρόθεσμα όσο και μεσοπρόθεσμα, ανατρέχοντας προς τούτο στις δραστηριότητες αξιολόγησης των επιστημονικών και τεχνολογικών επιλογών που έχει πραγματοποιήσει η μονάδα SΤΟΑ, καθώς και στην εντολή συνδρομής που έχει ανατεθεί στο Ινστιτούτο Τεχνολογικού Σχεδιασμού του ΚΚΕρ.[semigr ]

12. εκφράζει την ικανοποίησή του για την καινοτομία που αποτελεί η δημοσίευση, το 1995, του «εγχειριδίου Canberra», το οποίο συνετάχθη από κοινού από τον ΟΟΣΑ και την Eurostat, το οποίο προσφέρει μία μεθοδολογία για τη συλλογή και την ανάλυση στοιχείων σχετικά με τους ανθρώπινους πόρους που διατίθενται για την επιστήμη και την τεχνολογία, καθώς και για το «μεθοδολογικό εγχειρίδιο για την περιφερειακή διάσταση των στατιστικών Ε& Α και καινοτομίας»[semigr ] κρίνει σκόπιμο να χρησιμοποιηθούν το ταχύτερο δυνατόν τα εγχειρίδια αυτά βάσει των τεχνικών και των καταλόγων αυτόματης ανταλλαγής δεδομένων μεταξύ των δημοσίων διοικήσεων, στο πλαίσιο των διευκολύνσεων που παρέχει η δράση ΙDΑ[semigr ]

13. ζητεί από την Επιτροπή τη συστηματική συμμετοχή του Ευρωπαϊκού Κοινοβουλίου στη διασύνδεση των δικτύων δεδομένων στην οποία στοχεύει το πρόγραμμα αυτό[semigr ]

14. ζητεί από την Επιτροπή να καλύψει το κενό φερέγγυων στοιχείων για τους χρήστες όσον αφορά τις επιστημονικές και τεχνολογικές στατιστικές για τα ειδικά προγράμματα, καθώς και τα ευρευνητικά προγράμματα πλαίσιο τεχνολογικής ανάπτυξης, επίδειξης και εκπαίδευσης[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.